શહેરના પીજ રોડ પર આવેલી ચિદાનંદ સોસાયટીમાં રહેતા ડૉ. સુરજભાઇ રામસ્વરૂપ પરાશર તથા તેમના પત્ની ડૉ. રંજનબેન પરાશર ગુરૂવારે સવારે ૧૧ કલાકે પોતાનું મકાન બંધ કરીને શહેરના નવા બસ સ્ટેન્ડ સામે આવેલી પોતાની હોસ્પિટલમાં ગયા હતા. બપોરે મકાનના સર્વન્ટ રૂમમાં રહેતા શકુબેન ઇશ્વરભાઇ સરગરા પણ રૂમ બંધ કરી કામ અર્થે ગયા હતા. બપારે ૧૨.૩૦થી ૧.૪૫ કલાકના સમયગાળા દરિમયાન રોડ ટચ ડોકટરના મકાનમાં અજાણ્યા તસ્કરો ત્રાટકયા હતા. તસ્કરો મકાનનો ઝાંપો કૂદીને અંદર આવ્યા હતા. ત્યારબાદ મકાનના મુખ્ય દરવાજાનું ઇન્ટર લોક તોડીને અંદર પ્રવેશ કરીને નીચે તથા ઉપરના રૂમમાં પ્રવેશીને તિજોરી તથા કબાટના પણ લોક તોડયા હતા. અને કબાટ તથા તિજોરીમાંથી રોકડ રૂ. ૧.૫૦ લાખ અને સોનાચાંદીના દાગીના રૂ. ૧.૫૬ લાખ અને ડાયમંડના દાગીના રૂ. ૩૫ હજાર મળીને કુલ. ૩.૪૧ લાખ મતાની ચોરી કરીને ફરાર થઇ ગયા હતા.